《同邵长孺宿榆河》
明代·黎民表

八千乡路远，北上转成遥。暮雨停骖处，山陵秉节朝。

馆人羞野蕨，行灶拾枯樵。半百多羁旅，关情独此宵。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。